text: Røver fanget på få minutter
  27 juli 2011 kl. 19.37
  Onsdag aften kom en røver ikke langt efter at havde røvet en kiosk.
  En kiost på Storegade i Lunderskov ved Kolding blev onsdag aften klokken halv syv røvet af en mand med en kniv. Røveren fik et mindre kontant beløb med sig, men han nåede ikke langt. 
  En forbipasserende i en bil, så røveriet og fulgte efter røveren. Da han nåede til Møllegade, kort fra kiosken, råbte vidnet fra bilen, at røveren var opdaget, og han skulle stoppe. Fra bilen havde manden tilkaldt politiet, der få minutter efter var på stedet og kunne anholde røveren, der stadig havde både kniv og penge på sig. 
  Røveren fremstilles torsdag i grundlovsforhør.
  